alexandrainst/scandi-wiki huggingface dataset:
Avoirdupois

Avoirdupois er eit einingssystem for masse. I Storbritannia og USA vert det nytta i handel for alle varer utanom smykkestein, edle metall og apoterkarvarer. Grunneininga er eit pound avoirdupois som sidan 1963 er definert lik 0,453 592 37 kg. Eit pound er delt i 16 ounces à 16 drams à 2711/32 grains.

I Storbritannia vert 112 pounds lik ein (long) hundredweight (cwt), og 20 cwt lik eit (long) ton. I USA vert 100 pounds lik ein (short) cwt, og 20 cwt lik eit (short) ton. For smykke og edelmetall nyttar ein troy-systemet, og for apotekarvarer eit eige system. Berre eininga grain er felles i alle tre systema.

Avoirdupois-systemet vart i Storbritannia offisielt overteken i 1965 av SI-systemet. I USA er systemet framleis i bruk ved sidan av SI.

Kjelder
avoirdupois. (21.12.2009) I Store norske leksikon. Henta frå: http://snl.no/avoirdupois 

Måleiningar for masse
Avstemming i fysikk

Avstemming i fysikk er justering av eit svingedyktig system slik at det svingar med ein særskild frekvens. Musikkinstrument kan stemmast ved å endre mekaniske eigenskapar, til dømes volumet ei orgelpipe eller strekket i ein fiolinstreng. Elektriske svingekrinsar i ein radiomottakar vert avstemd til resonans med frekvensen frå ein radiosendar ved hjelp av ein variabel kondensator eller ein spole med variabel sjølvinduktans.

Kjelder
avstemning – fysikk. (05.10.2011) I Store norske leksikon. Henta frå: http://snl.no/avstemning 

Stemming
Radioelektronikk
Avvik i mekanikk

Avvik får ein i mekanikk når ein lekam fell fritt. Det vil ikkje treffe bakken i eit punkt som ligg loddrett under utgangspunktet, men litt aust for dette. Lekamen deltar nemleg i jordrotasjonen. Før fallet har det større snøggleik frå vest mot aust enn jordoverflata rett under lekamen, fordi det er lenger frå omdreiingsaksen til jorda. Under fallet beheld lekamen denne snøggleiken og får derfor eit avvik mot aust. Avviket er størst ved ekvator og minkar til null ved polane. Det er påvist og målt ved forsøk og er eit bevis for jordrotasjonen.

Kjelder
avvik – mekanikk. (05.10.2011) I Store norske leksikon. Henta frå: http://snl.no/avvik 

Klassisk mekanikk
Britiske oversjøiske territorium

Ρ (engelsk: British overseas territories; tidlegare kjent som biland eller kronkoloniar) er territorieum som er underlagde britisk overhøgleik utan å vera ein del av Det sameinte kongeriket Storbritannia og Nord-Irland. Britiske oversjøiske territorium må haldast fråskilde frå kroneige, som har eit anna konstitusjonelt tilhøve til Storbritannia, og protektorat, som formelt ikkje var underlagt britisk overhøgleik. Dei må heller ikkje forvekslast med Samvelde-kongerike, som er suverene statar med den britiske monarken som statssjef.

Tidlegare blei kronkoloniar administrert direkte frå tenestemenn utpeikte av den britiske regjeringa. I dag er dei fleste britiske oversjøiske territoria meir eller mindre sjølvstyrte, berre avhengig av Storbritannia når det gjeld forsvar, utanrikssaker og handel.

Oversjøiske territorium har aldri vore sett på som del av Storbritannia og har aldri vore representerte i det britiske parlamentet, med den grunngjevinga at dei er separate jurisdiksjonar. Dronning Elizabeth II er statssjef i dei oversjøiske territoria som dronning av Storbritannia, ikkje som dronning av kvart territorium. Dette til skilnad frå Samvelde-kongerika, som Canada eller Australia, der dronninga har ei uttrykkjeleg rolle i kvart kongerike som «dronning av Canada» eller «dronning av Australia».

Monarken utnemner ein guvernør for kvart territorium som handlar på vegner av han eller henne og er ansvarleg for den indre tryggleiken i territoriet, samt opptrer som ein delegat mellom territoriet og den britiske regjeringa. Guvernøren har makt til å oppløysa den lovgjevande forsamlinga i territoriet og må sanksjonera alle nye lover. Guvernøren er vanlegvis frå Storbritannia.

Nåverande oversjøiske territorium

Kjelde 

 Denne artikkelen er omsett frå «Britisk oversjøisk territorium» frå , den 9. april 2012. 
 

 
Undernasjonale område
Ballo-elektrisitet

Ballo-elektrisitet er ionisering av luft ved forstøving eller fordamping av væskedropar. Dette oppstår mellom anna omkring fossar og vert derfor òg vassfallelektrisitet. Effekten som skapar ballo-elektrisitet vert kalla lenardeffekt.

Kjelder
ballo-elektrisitet. () I Store norske leksikon. Henta frå: http://snl.no/ballo-elektrisitet 

Elektromagnetisme
Kroneige

Eit kroneige (engelsk: Crown Dependencies) er ein stat som er underlagt den britiske monarken, til forskjell frå britiske oversjøiske territorium, som er underlagt overhøgleiken til Det sameinte kongeriket Storbritannia og Nord-Irland. Eit kroneige er såleis ikkje ein del av Storbritannia.

Det finst tre kroneige:

 Bailiwick of Jersey
 Bailiwick of Guernsey
 Isle of Man

Kjelde 

 Denne artikkelen er omsett frå «Kronbesittelse» frå ,  den 9. april 2012.  
 

Kroneige
Bandspektrum

Bandspektrum spektrum med karakteristiske område der spektrallinjene ligg så tett at dei, sett med dårleg oppløysing, ser ut til å danna eit kontinuerleg spektrum. Kvart slikt område vert kalla eit band. Bandspektra er karakteristiske for molekyl. Bandstrukturen, det vil sei mengda av spektrallinjene, avstanden og den relative intensiteten innan eit band, gjev opplysningar om den indre strukturen i molekyla.

Kjelder
båndspektrum. () I Store norske leksikon. Henta frå: http://snl.no/båndspektrum 

Spektroskopi
Måleband

Målebånd er ein vanleg reiskap for måling av lengder utover lengda på ein tommestokk eller linjal. Måleband finst vanlegvis i kapsel med ei strekkfjør, slik at det automatisk blir inn att trekt etter bruk. Litt avanserte utgåver har ein låseknast slik at ein kan stille inn ei lengd og forflytte målet til eit nytt arbeidsstykke utan å måtte gjere målinga om att. Lengd frå 1 til 5 meter er vanlegast. Dei minste går lett inn i ei bukselomme, medan dei større har klype til belte eller liknande. Bandet er påtrykt mål i centimeter, og ofte òg tommer. Kapselen vernar bandet mot unødig slitasje, til dømes i ei verktøykasse og gjer transport enkelt.

Eit måleband for sydamer og skreddarar var vanlegvis ein uelastisk strimmel av belagd tekstil, ca 1 cm breitt og påtrykket delelinjer for millimeter og større strekar med tal for centimeter. Standard lengd er 150 cm. Desse vart oppbevart samanrulla. Fordelen med måleband framfor stive målestokkar, låg i at bandet kunne følgje kurver på ein betre måte. Dermed kunne mål som skulderbredde og blusehøgde blir teke frå målepunkt til målepunkt, sjølv om stoffet skulle trekkjast inn og leggjast ut undervegs.

Kjelder
Denne artikkelen bygger på «Måleband» frå ,  den 9. april 2012.  
 

Dimensjonsinstrument
Måleinstrument
Syutstyr
Suverene baseområde

Suverene baseområde (engelsk: Sovereign Base Areas) er militærbasar som er plasserte på territorium der Det sameinte kongeriket Storbritannia og Nord-Irland regjerer, men som er fråskilde frå vanleg britisk territorium.

Dei to einaste suverene baseområda er Akrotiri og Dhekelia som ligg sør på øya Kypros og grensar til republikken Kypros. Republikken var tidlegare ein del av det britiske samveldet.

Kjelde 

Denne artikkelen er omsett frå «Sovereign Base Areas» frå ,  den 9. april 2012.  
Engelsk Wikipedia syner til: Woodliffe, John (1992). The Peacetime Use of Foreign Military Installations Under Modern International Law. Martinus Nijhoff Publishers. ISBN 978-0-7923-1879-8. Lese 2009-05-12. side 73
 

Det britiske imperiet
Barile

Baril, barril eller barrique er eit tønneforma kar, eit anker, som vart nytta som måleiningar for volum i søreuropeiske og latin-amerikanske land for vin, nokre stader òg for olje og andre flytande varer. Storleiken varierte ikkje berre frå land til land, men i enkelte land òg frå distrikt til distrikt og frå vare til vare. Til dømes var i Roma 1 barile d'olio 57,48 liter, men elles 58,34 l. På Sicilia var 1 barile 34,4 liter, litt mindre enn eit norsk anker. På dei fleste andre stader var storleiken 60–70 liter. I Portugal nytta ein barril, lik 301 liter, i Frankrike barrique, som normalt var 228 liter, men i ein del vindistrikt noko mindre.

Sjå òg
Barrel

Kjelder
barile. I Store norske leksikon. Henta frå: http://snl.no/barile 

Måleiningar for volum
Gamle måleiningar
Barrique

Barrique (fransk for tønne) er ein type eikefat som vert nytta til lagring av vin og er den mest nytta typen. Eikefatet rommar kring 225 liter og kjem opphavleg frå området kring Bordeaux.

Kjelder 
 «barrique». I Store norske leksikon. 

Måleiningar for volum
Vin
Ilåt
Barkhauseneffekt

Barkhauseneffekt er ein effekt som opptrer når eit ferromagnetisk stoff, til dømes jern, endrar sin magnetiske tilstand. Dette skjer ikkje som ein kontinuerleg prosess, men ved at små område eller domene brått skiftar magnetiseringsretning. Effekten kan registrerast ved at eit jernstykke vert ført inn i ein spole som er kopla til ein høgtalar gjennom ein forsterkar. Når ein flyttar ein magnet i nærleiken av jernet i spolen, kan ein knitrande lyd høyrast i høgtalaren. Dette skuldast induksjonsstøyt i spolen kvar gong eit domene endrar sin magnetiske tilstand.

Kjelder
barkhauseneffekt. () I Store norske leksikon. Henta frå: http://snl.no/barkhauseneffekt 

Magnetiske fordelingar
Barleycorn

Barleycorn er ei gammal engelsk lengdeeining og er lik gjennomsnittslengda av eit byggkorn, som er 8,4 mm. Ein tomme (inch) vart i 1300 fastsett lik 3 barleycorn. 

Barleycorn vert òg nytta som masseeining og er det same som grain eller 0,065 gram.

Sjå òg
John Barleycorn

Kjelder
«barleycorn» i Store norske leksikon. 

Måleiningar for lengd
Gamle måleiningar
Barlowlinse

Ei barlowlinse er ei divergerande linse som i praksis aukar blenderet hos eit optisk system. Ho er kalla opp etter oppfinnaren, den engelske ingeniøren Peter Barlow.

Innan astronomi vert barlowlinser nytta like føre okularet for å minske brennvidda. Sidan forstørringa til eit teleskop er lik brennvidda til teleskopet delt på brennvidda til okularet, blir nettoeffekten at bilete vert forstørra. Av denne årsaka vert astronomiske barlowlinser klassifiserte etter den forstørringa dei gjev. Dei vanlegaste barlowlensene forstørrar to gonger, men det finst òg dei som forstørrar 3x eller har ei forstørring som kan justerast.

Kjelder
Denne artikkelen bygger på «Barlowlinse» frå ,  den 9. april 2012.  
 

Linser
Barn i fysikk

Barn er ei måleining for areal med symbol b. 1 barn er lik 10-28 m2 og vert nytta i kjerne- og elementærpartikkelfysikk som eining for partikkelstorleik.

Sjå òg
 Verknadstverrsnitt

Måleiningar for areal
Partikkelfysikk
SI-avleia einingar
Laukslekta

Laukslekta (Allium) er ei slekt i påskeliljefamilien (Amaryllidaceae) med over 600 arter i Europa, Midt-Austen, Sentral-Asia, Aust-Asia og Nord-Amerika. Artene er fleirårige urter, som dannar knollar. Alle har laukaktig lukt og smak. I APG III-systemet er slekta ein del av underfamilien Alliaceae og utgjer ein eigen tribus i denne.

Ei rekkje andre planter frå denne slekta blir brukte i matlaging, til dømes lauken til vanleg lauk og kvitlauk og stilken frå purrelauk og graslauk.

Laukane kan vere einslege eller samla i klyngje, og dei deler seg kvart år anten ved rothalsen eller langs jordstengelen. Det ytre skalet er brunt eller grått, glatt og seigt, medan dei indre skala er hinneaktige. Blada visnar jamnast ned ved frømogninga, men elles dannar dei ein varig, grunnstilt bunt på 1-12 stk. Blada er vanlegvis lineforma, fura eller flate og rette eller seglforma. Blomstrane sit i skjermar som blomstrar innanfrå og utover. Ofte er dei supplerte med eller har berre yngleknoppar. Blomstrane er opprette, overhengjande eller hengjande med 6 blomsterblad i to krinsar. Frukta er kapselliknande med fleire svarte frø.

Nokre arter
Med norske namn der det finst og engelske der dette manglar.
Allium acuminatum — tapertip onion, Hooker's onion
Allium ampeloprasum — villpurre, staudevårlauk
A. ampeloprasum var. ampeloprasum — elefantkvitlauk 
A. ampeloprasum var. kurrat — kurratlauk 
A. ampeloprasum var. porrum — purre 
Allium anceps — twinleaf onion
Allium angulosum — prydlauk 
Allium aflatunense — kirgislauk
Allium caeruleum — azurlauk, asurlauk 
Allium campanulatum — dusky onion
Allium canadense — Canadian garlic
 Allium carinatum — roselauk 
Allium cepa — lauk, kepalauk, vanleg lauk 
 Allium cepa var. aggregatum — sjalottlauk 
Allium cernuum — prærielauk
Allium chinense — Chinese onion, Chinese scallion, Japanese scallion, Oriental onion
Allium fistulosum — pipelauk 
Allium giganteum — kjempelauk
Allium hollandicum — flowering onion
Allium karataviense. grålauk

Allium neapolitanum — white garlic
Allium nigrum — black garlic
Allium oleraceum — vill-lauk 
Allium paradoxum — few-flowered garlic
 Allium porrum — purre
Allium sativum — kvitlauk 
 Allium senescens  — kantlauk
Allium schoenoprasum — graslauk 
Allium scorodoprasum — bakkelauk
Allium siculum — Mediterranean bells, Sicilian honey garlic 
Allium tricoccum — wild leek, ramp, ramps, ramson
Allium triquetrum — trekantlauk 
Allium tuberosum — kinagraslauk
Allium ursinum — ramslauk (også bjørnelauk) 
 Allium victorialis — sigerslauk (også aprillauk)
Allium vineale — strandlauk

Bakgrunnsstoff
 Sjelden lauk 

Amaryllisfamilien
Planteslekter
Fleirårige plantar
Barneskei

Barneskei, òg kalla dessertskei i matoppskrifter, er ei volumeining med symbol bs som vert nytta i matlaging og farmasi for flytande medikament. Ei barneskei er lik 10 milliliter eller 2 teskeiar. Ei vanleg barneskei tar gjerne mindre enn 10 ml.

Kjelder

Måleiningar for volum
Skeier
Måleininga teskei

Teskei er ei måleining for volum med symbol ts. Eininga vert nytta i matlaging og er lik 5 milliliter eller 5 kryddermål.

Kjelder
teskje. I Store norske leksikon. Henta frå: http://snl.no/teskje 

Teskei
Skeier

de:Essbesteck#Löffel
Barometrisk fallrøyr

Barometrisk fallrøyr er eit apparat som vert nytta til å føre væskemengder bort frå utstyr som står under vakuum (trykk lågare enn atmosfæretrykket), til dømes innsprøytingskondensatorar og inndamparar. Barometrisk fallrøyr er eit langt vertikalt røyr som vert ført ned under væskeoverflata i ein behaldar. Dersom væska er vatn, må det barometiske fallrøyret vere minst 10 meter høgt for å kunne stå imot tilnærma vakuum, men er væska tyngre enn vatn, til dømes ein base, kan røyret gjerast kortare. Barometrisk fallrøyr er ein særs enkel innretning som virkar automatisk og vert derfor nytta i industrien.

Kjelder
 «barometrisk fallrør» i Store norske leksikon. 

Væskemekanikk
Røyr
Laboratorieutstyr
Industriutstyr
Barostat

Ein barostat (av baro- og gresk 'opphaldande, hemmande') er ein trykkregulator. Det er eit instrument som sørgjer for å halde eit trykk i ein gass eller ei væske konstant.

Kjelder
barostat. () I Store norske leksikon. Henta frå: http://snl.no/barostat 

Trykk
Hydraulikk
Barrel

Barrel er ei tønne eller eit kar laga av trestavar, no òg metallfat. Barrel vert nytta som eining for volum i engelsktalande land og var opphavleg ligg 32 gallon. 

I Storbritannia er sidan 1824 1 barrel (dry), lik 36 imperial gallon = 163,66 liter og vert nytta for tørre varer (korn) og for øl. Etter innføringa av SI-systemet i 1965, skal ikkje eininga lenger nyttast. 

I USA er 1 barrel mineralolje lik 42 US gallon = 158,987 liter, som er det same som eitt norsk fat. For andre væsker vert barrel nytta som 31,5 US gallon eller 119,24 liter. For frukt og andre tørre varer vert 1 barrel rekna som 115,6 liter, bortsett frå for tranebær der 1 barrel skal vere 95,5 liter.

Barrel vert særskild nytta i tollvesenet som har regler for omrekning frå pound (lb) til barrel basert på massen av varen som fyller eit målekar på éin barrel, og derfor forskjellig for kvar varesort. Til dømes er éin barrel lik 200 lb for fisk og kjøt og 376 lb for sement.

Kjelder

Måleiningar for volum
Engelske ord og uttrykk
Potensialbarriere

Potensialbarriere er i kvantefysikk eit område der det elektriske potensialet varierer sterkt. Kjem ein ladd partikkel inn mot ein barriere med så liten energi at han etter klassiske reglar skulle stoppast og vorte send attende i motsett retning, har han likevel i følgje kvantefysikken eit visst sannsyn for å passere barrieren. Slik barrieregjennomtrenging er i strid med den klassiske førestillinga om bevaring av energi, men er i samsvar med Heisenbergs uvisserelasjon.

Kjelder
barriere – fysikk. I Store norske leksikon. Henta frå: http://snl.no/barriere/fysikk

Kvantemekanikk
Baryontal

Baryontal er ei tal som syner til ein type ladning som vert nytta til å klassifisere elementærpartiklar eller eit system av slike. Ein kvark har baryontal 1/3 og ein anti-kvark -1/3, slik at eit baryon har baryontal +1 og eit antibaryon -1. Meson som består av ein kvark og ein antikvark har baryontal 0. Leptonane, til dømes elektronet, har òg baryontal 0. 

Så langt ein har målt er baryontalet for eit lukka system bevart, men ein mistenker at dette ikkje gjeld eksakt. Ein eller annan så langt hypotetisk teori som sameiner elektrosvak vekselverknad med sterk verkselverknad vil bryte baryontal gjennom ein prosess der eit proton henfaller til eit nøytralt pi-meson og eit positron (anti-elektron). Så langt har ein ikkje observert i eksperiment at protonet er ustabilt.

Kjelder 
 baryontall. () I Store norske leksikon. Henta frå: http://snl.no/baryontall

Baryon
Bevaringslover
Kjernefysikk
Partikkelfysikk
Kvantekromodynamikk
Kvarkar
Standardmodellen
Biologisk tribus

Tribus eller stamme, er ein valfri kategori brukt i den biologiske systematikken. Eit tribus omfattar éin eller fleire nærskylde grupper av organismar. Som hos andre kategoriar (med unnatak av arten) er det eit reint vurderingsspørsmål kva for grupper ein vel å kalle tribus. Ofte er det ei gruppe av slekter, men det kan òg vere familiar. Nyare systematikk er meir opptatt av organismenes slektskap eller stamtre enn av kategoriar. 

Dei vitskapelege namna har normalt ei gjenkjenneleg ending, danna ut frå rota på typusslektas namn.  
 Plantetribus har endinga -eae, undertribus har endinga -inae.
 Dyretribus og -undertribus har tilsvarande -ini og -ina.

Kjelde 
Denne artikkelen bygger på «Tribus (biologi)» frå ,  den 3. september 2012.  
  

Systematisk biologi
Sør-min

{{Infoboks språk
|name=Minnan
|heimnamn=
 (forenkla,  (tradisjonelt), pinyin  Mǐnnányǔ, POJ Bân-lâm-gú
|land=Kina (Folkerepublikken Kina og Taiwan), Malaysia, Indonesia, Singapore, Thailand, Filippinane, Vietnam, USA 
|region=Southern Fujian-provinsen; Chaozhou-Shantou (Chaoshan) og Leizhou-halvøya i Guangdong, sør i Zhejiang, Hainan (om hainanesisk eller qiong wen er rekna med)|talarar=47 millionar (1984–1997)
|familycolor=sinotibetansk
|slekt=Sinotibetansk
|slekt2=Kinesisk
|slekt3=Min
|iso3=nan
|abc=Kinesisk skrift eller latinske bokstavar}}
Sør-min eller minnan er ei kinesisk dialektgruppe innan minspråk. Sør-min er den mest utbreidde gruppa minspråk, og blir hovudsakleg tala i Fujian-provinsen søraust i Kina, i nærliggjande provinsar, på Taiwan og blant utanlandskinesarar, særleg i Søraust-Asia. Innan kinesisk tradisjon blir gruppa rekna som dialektar av det kinesiske språket, medan andre språkforskarar gjerne reknar dei som eigne språk. Sør-minspråk er ikkje gjensidig forståelege med andre minspråk eller med mandarinkinesisk. Nokre sør-minspråk er heller ikkje gjensidig forståelege med kvarandre.

Dei viktigaste språka inna sør-min er hokkien (Quanzhou–Zhangzhou), taiwansk, teochew og hainanesisk.

Kjelder

Chinese, Min Nan ved ethnologue.comDenne artikkelen bygger på «Minnan» frå , og «Minnan» frå  den 9. april 2012.''  

Kinesiske språk
Språk i Kina
Matilde Camus

Matilde Camus () var ein er ein spansk forfattar kjend for å skriva lyrikk. Ho var fødd og døydde i Santander.

Poesi 
 Voces, 1969. 
Vuelo de estrellas, 1969. 
Manantial de amor, 1972. 
Bestiario poético, 1973.
Templo del Alba, 1974. 
Siempre amor, 1976.
Cancionero de Liébana, 1977. 
Corcel en el tiempo, 1979.
Perfiles, 1980. 
He seguido tus huellas, 1981. 
Testigo de tu marcha, 1981. 
Testimonio, 1982. 
La preocupación de Miguel Ángel, 1982. 
Tierra de palabras, 1983. 
Coral montesino, 1983. 
Raíz del recuerdo, 1984. 
Cristales como enigmas, 1985. 
Sin teclado de fiebre, 1986. 
Santander en mi sentir, 1989.
Sin alcanzar la luz, 1989. 
El color de mi cristal, 1990.
Tierra de mi Cantabria, 1991. 
Amor dorado, 1993. 
Ronda de azules, 1994. 
Vuelo de la mente, 1995. 
Reflexiones a medianoche, 1996.
Mundo interior, 1997. 
Fuerza creativa, 1998. 
Clamor del pensamiento, 1999.
Cancionero multicolor, 1999. 
La estrellita Giroldina, 1999. 
Prisma de emociones, 2000. 
Motivos alicantinos.

Bakgrunnsstoff 
 

Folk frå Santander
Spanske forfattarar
Spanskspråklege forfattarar
Baumé

Baumé er ei eining for væsketettleik på ein måleskala for flytevekt eller areometer. Eininga har symbol Bé eller °Bé (grad baumé). Skalaen vart foreslått av den franske kjemikaren Antoine Baumé. Han nytta to skalaer: tung baumé for væsker tyngre enn vatn, og lett baumé for væsker lettare enn vann:

For tung baumé er tettleiken for reint vatn sett til 0 Bé og tettleiken for ei 15 % saltløysing (1,115 kg/l) til 15 Bé.

For lett baumé er tettleiken for ein 10 % saltløysing (1,08 kg/l) sett lik 0 Bé og reint vatn lik 10 Bé.

Skalaene har lineær inndeling – ein auke på éin Bé vil derfor svare til forskjellig auke i tettleik (målt i kg/l) avhengig av kvar på skalaene ein er. Omrekning fra Bé til tettleik i kg/l må skje ved hjelp av tabellar eller ved utrekningar med formlar som gjev tilnærma riktig verdi. Viss det ikkje er gjeve kva skala som er brukt, er det som regel tung Bé. Einingane er no lite brukt.

Kjelder
baumé. () I Store norske leksikon. Henta frå: http://snl.no/baumé 

Ønologi 
Måleiningar for tettleik
Ernæringsfag
Filippiáda

Filippiáda (gresk Φιλιππιάδα) er ein distriktsby og ein tidlegare kommune i periferieininga Préveza i Ípiros i Hellas. Filippiáda inngår frå 2011 som ei kommunaleining i kommunen Zirós, der han er hovudsete.

Ved folketeljinga i 2011 hadde kommunaleininga Filippiáda 8 106 innbyggjarar, medan tettstaden med same namn hadde 4 619 innbyggjarar.

Referansar 

Filippiada
Filippiada
Filippiada
Anójo

Anójo (gresk Ανώγειο) er ein landsby og ein tidlegare kommune i periferieininga Préveza i Ípiros i Hellas. Anójo inngår frå 2011 som ei kommunaleining i kommunen Zirós.

Ved folketeljinga i 2011 hadde kommunaleininga Anójo 890 innbyggjarar, medan tettstaden med same namn hadde 61 innbyggjarar.

Referansar 

Anojo
Anojo
Anojo
BCS-teorien

BCS-teorien er ein kvantemekanisk teori for superleiing, framsett av John Bardeen, Leon Cooper og John Robert Schrieffer (B,C,S) i 1957. I følgje BCS-teorien vil vekselverknaden mellom metallatomgitteret og elektrona leie til svak tiltrekking mellom elektrona, og føre til at desse flyttar seg parvis (Cooper-par). Dei tre forskarane fekk Nobelprisen i fysikk i 1972 for BCS-teorien.

Kjelder
BCS-teorien. () I Store norske leksikon. Henta frå: http://snl.no/BCS-teorien 

Superleiing
Utgangssnøggleik

Utgangssnøggleik er den snøggleiken ein lekam har ved byrjinga av banen sin eller på det tidspunktet som vert vald som utgangspunkt for utrekninga eller skildringa av rørsla til lekamen.

Kjelder
begynnelseshastighet. I Store norske leksikon.

Fart
Belastning i fysikk

Belastning i fysikk vert nytta i fleire samanhengar, til dømes om den elektriske effekten som ein maskin eller eit apparat trekker frå ei straumkjelde (lysnett, likerettar, forsterkar) og om mekanisk effekt som vert levert frå ein forbrenningsmotor, elektromotor og liknande. 

Forholdet mellom levert effekt og nominell maksimal effekt vert kalla belastningsgrad og vert nytta i samband med halv belastning, overbelastning osv.

Kjelder
belastning – fysikk. () I Store norske leksikon. Henta frå: http://snl.no/belastning/fysikk

Effekt